钦定古今图书集成/历象汇编/乾象典/第083卷 > 绮罗香〈秋雨〉 陈允平
## 钦定古今图书集成/历象汇编/乾象典/第083卷 > 绮罗香〈秋雨〉 陈允平

雁宇苍寒，蛩疏翠冷，又是凄凉时候。小揭珠帘，衣润
唾花罗绉洗。晓鹭独立衰荷，愬归燕尚栖残柳。想黄
花，羞涩东篱，断无新句到重九。　孤檠清梦易觉，肠
断唐宫旧曲，声迷宫漏。滴入愁心，秋似玉楼人瘦。烟
槛外，催落梧桐，带西风、乱梢鸳甃。记画帘，灯影沉沉，
共裁春夜韭。